钦定古今图书集成/明伦汇编/氏族典/第172卷 > 《廖用贤尚友录》 > 关礼
## 钦定古今图书集成/明伦汇编/氏族典/第172卷 > 《廖用贤尚友录》 > 关礼

宫。孝宗崩，光宗疾，不能执丧，枢密赵汝愚等请建储
以安人心，光宗御批又有“念欲退闲”语，丞相留正惧
纳禄去，人心愈摇。汝愚遣戚里韩𠈁胄因内侍张宗
尹以禅位之议奏，未获命，而𠈁胄退，与礼遇，礼知其
意，问之，𠈁胄不以告。礼指天自誓不言，𠈁胄遂白其
事，礼即入宫，泣告太后以时事可忧之状。太后悟，遂
命礼传旨𠈁胄，以谕汝愚，约明日太后垂帘上其事。
又明日，嘉王入行禫祭，汝愚即帘前进呈御批，太后
遂命王即皇帝位。寻除礼入内内侍省都知，又差兼
重华慈福宫承受，充提举皇城司，迁中侍大夫。《礼》不
以功自居，乞致仕，不许；乞免推恩，又不许。南渡后，内
侍可称者，惟邵成章与礼云。